Държавен вестник, бр. 19, 2022 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  19
(2) Редът и методите за контрол на средства за 
измерване се осъществява съгласно Наредбата 
за средствата за измерване, които подлежат на 
метрологичен контрол (ДВ, бр. 98 от 2003 г.).
(3) Устройствата за контрол и измерване 
трябва да са осветени.
Чл. 126. Не се допуска експлоатация на 
основното технологично оборудване, както 
и на видовете железопътен и индустриален 
транспорт, когато сигналните устройства са 
неизправни.
Чл. 127. Безопасната експлоатация на съо­
ръженията под налягане, вкл. метални съдове 
за сгъстени, втечнени или разтворени под 
налягане газове, пари или течности, парни 
и водогрейни котли, метални тръбопроводи 
за транспортиране на водна пара и гореща 
вода и други, се извършва съгласно Наредбата 
за устройството, безопасната експлоатация 
и техническия надзор на съоръжения под 
налягане (ДВ, бр. 64 от 2008 г.) и Наредбата 
за съществените изисквания и оценяване на 
съответствието на съоръженията под налягане 
(ДВ, бр. 33 от 2016 г.).
Чл. 128. Проектирането, производството, 
инсталирането и изпитването на металните 
тръбопроводи в прокатното производство се 
извършва в съответствие с изискванията на 
приложимите нормативни актове. 
Чл. 129. Спирателната и регулираща ар­
матура на тръбопроводите се:
1. инсталира на достъпни и безопасни 
места за поддържане;
2. осветява, когато се изисква постоянно 
поддържане;
3. оборудва с дистанционно управление;
4. монтира, ремонтира и демонтира при 
осигуряване на товаро-повдигателни меха­
низми, когато е с тегло над 30 kg. 
Чл. 130. Всички метални тръбопроводи се 
заземяват и защитават от корозия и марки­
рат с подходящо обозначение за пренасяния 
флуид. Защитното заземяване се проверява 
в съответствие с установените нормативни 
изисквания.
Чл. 131. Не се допуска извършването на 
ремонтни дейности по тръбопроводи под на­
лягане, както и по тръбопроводи, транспор­
тиращи експлозивни, втечнени пари и газове. 
Чл. 132. Промишлените тръбопроводи се 
поддържат в херметично състояние, което 
системно се следи и контролира. При откри­
ване на изтичане на флуид се вземат всички 
необходими мерки за намаляване на риска 
от въздействие на флуида и възстановяване 
на херметичността на тръбопровода.
Чл. 133. Всички открити движещи се части 
на оборудването, разположени на височина не 
повече от 2,5 m от пода и достъпни за случаен 
контакт, се обезопасяват с предпазни ограж­
дения (плътна ламарина, с метална мрежа с 
размер на клетката не повече от 20 × 20 mm, 
предпазни парапети) на разстояние не по-
малко от 1 m от движещите се или въртящите 
се части на оборудването.
Чл. 134. Всички входове в загражденията, 
предназначени за достъп до оборудването на 
обслужващия персонал, се означават с ус­
тановените знаци и сигнали за безопасност 
и здраве при работа, предупреждаващи за 
съответните рискове и опасности.
Чл. 135. За извършване на ремонтни работи, 
както и за наблюдение на технологичния про­
цес и работата на механизмите в предпазните 
ограждения е допустимо да се правят прозор­
ци и люкове, които трябва да са затворени 
и заключени по време на осъществяване на 
производствения процес.
Чл. 136. Не се допуска влизането на обслуж­
ващия персонал зад предпазните ограждения 
или извършването на каквато и да е работа 
по частите и механизмите на оборудването 
по време на неговата експлоатация.
Чл. 137. Зъбните колела, ремъчните и ве­
рижните трансмисии, както и съединителите 
(муфите), независимо от месторазположени­
ето им и скоростта им на въртене, трябва да 
имат защитен корпус (кожух), крепежните 
елементи на който се поставят със специален 
шлосерски инструмент.
Чл. 138. Противотежестите, разположени 
извън оборудването, се ограждат или раз­
полагат в затворени пространства, за да се 
ограничи достъпът на работещите до тях.
Чл. 139. Стационарните средства за достъп 
до машините (работни платформи, пешеходни 
мостове, стълбища, стълби със стъпала и па­
рапети) трябва да отговарят на установените 
нормативни изисквания и да се поддържат в 
добро състояние.
Чл. 140. Транспортирането на заготовки, 
материали и готова продукция се извършва 
с транспорт, който е предназначен за това. 
Чл. 141. Транспортирането на прах, насип­
ни материали и производствени отпадъци се 
извършва в специални железопътни вагони, 
контейнери, съдове или автотранспортни 
средства, които осигуряват безпрахово, беза­
варийно и безопасно товарене, транспортиране 
и разтоварване.
Чл. 142. Не се допуска транспортиране на 
хора с индустриален транспорт, предназначен 
за превоз на заготовки, материали и готова 
продукция.
Чл. 143. Местата на системно товарене 
или разтоварване на автомобилен транспорт 
в сградите на прокатното производство се 
означават с установените знаци и сигнали за 
безопасност и здраве при работа.
Чл. 144. Максимално допустимата скорост 
на транспорта в предприятията с прокатно 
производство трябва да съответства на нор­
мативните изисквания, а на територията на 
производствените цехове и складове да е не 
по-голяма от 5 km/h.